### 16.    Beslutning om anlægsbevilling til kantarbejde langs rute 219 fra Sæby til Ugerløse

**Åbent**

Sagsnr.: 326-2021-6827        J.nr.: 05.01.08           Dokumentnr.:
326-2021-41549

**Sagstype**

Beslutning.

**Resume og sagens baggrund**

På investeringsoversigten
for 2021 er der afsat et rådighedsbeløb på 1 mio. kr. til forundersøgelser,
planlægning og rådgivning i forbindelse med kantarbejder langs rute 219 fra
Sæbyvej til Ugerløse. Der
søges om en anlægsbevilling til det samlede rådighedsbeløb på 1 mio. kr. til
kantarbejde langs rute 219 fra [adresse] til Ugerløse. Der udarbejdes et
skitseprojekt på baggrund af jordbunds- og bæreevneforhold samt metode for
kantsikring.

**Indstillinger**

Direktøren indstiller, at der gives en anlægsbevilling på i alt 1
mio. kr. finansieret af rådighedsbeløbet i 2021 til forundersøgelser
af kantarbejder
langs rute 219 fra [adresse] til Ugerløse.

**Behandling**

Teknik- og
Miljøudvalget, Økonomiudvalget, Kommunalbestyrelsen.

**Sagsfremstilling**

På investeringsoversigten
for 2021 er der afsat et rådighedsbeløb på 1 mio. kr. til forundersøgelser,
planlægning og rådgivning i forbindelse med kantarbejder langs rute 219 fra
Sæbyvej til Ugerløse.

Der
søges nu en anlægsbevilling på i alt 1 mio. kr. til betaling for
forundersøgelser af kantarbejde langs rute 219 fra [adresse] til Ugerløse.

Arbejdet
omfatter en række undersøgelser vedrørende jordbundsforhold,
bæreevneproblematikker på kørebanen samt undersøgelse af metoder for kantsikring.
Afhængig af løsninger kræver opgaven 3D-opmåling, myndighedsbehandling og
ekspropriering. I tilfælde af ekspropriering forventes det, at der indgås
frivillige forligsaftaler med lodsejerne. Hvis dette ikke er muligt, vil en ny
sag blive forelagt til politisk beslutning.

I
byområder (Ubby-Jerslev) undersøges eksisterende fortov og belysning, og det
undersøges, om der skal foretages koordinering med ledningsejere.

Undersøgelser
og projektering forventes påbegyndt i april 2021 og afsluttet i december 2021.

Der
forventes driftsudgifter på 0 kr.

På
investeringsoversigten for 2022 er der afsat et rådighedsbeløb på 17 mio. kr.
til selve udførelsen af kantarbejderne.

**Økonomiske konsekvenser**

Der er
afsat et rådighedsbeløb på i alt 1 mio. kr. i 2021 til forundersøgelser,
planlægning og rådgivning af kantarbejde langs rute 219 fra [adresse] til
Ugerløse. Det bemærkes, at restrådighedsbeløbet herefter udgør 0
kr.

[adresse] bemærkninger er indarbejdet i sagen.